Up-195/95
Natisni
Opravilna št.:
Up-195/95
Datum odločitve:
18. 12. 1997
ECLI:
ECLI:SI:USRS:1997:Up.195.95
Akt:
Ustavna pritožba E. H. zoper odločbo Višjega delovnega in socialnega sodišča v Ljubljani št. Psp 308/94 z dne 7. septembra 1995
Izrek:
Ustavna pritožba E. H. zoper odločbo Višjega delovnega in socialnega sodišča v Ljubljani se zavrže.
Evidenčni stavek:
Ustavno sodišče zavrže ustavno pritožbo, če pritožnik pred njeno vložitvijo ni izčrpal vseh pravnih sredstev.
Ena od predpostavk za vložitev ustavne pritožbe je njena pravočasnost.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.

Rok za vložitev ustavne pritožbe, 60 dni.
Pravna podlaga:
Zakon o delovnih in socialnih sodiščih (ZDSS), 68. čl.

Zakon o Ustavnem sodišču (ZUstS), 51., 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
15. 12. 1995
Vrsta odločitve:
sklep
Vrsta rešitve:
zavrženje
Dokument:
US18688
Up-195/95
18.12.1997
S K L E P
Ustavno sodišče je v postopku za preizkus ustavne pritožbe E. H. iz M. pri M. na seji senata dne 18. decembra 1997
s k l e n i l o :
Ustavna pritožba E. H. zoper odločbo Višjega delovnega in socialnega sodišča v Ljubljani št. Psp 308/94 z dne 7. septembra 1995 se zavrže.
O b r a z l o ž i t e v
1. Pritožnik navaja, da je pri skupnosti pokojninskega zavarovanja uveljavljal priznanje delovne dobe v času od 9.1.1943 do 25.5.1945, ko je delal kot kmečki delavec oziroma hlapec.
Območna skupnost in druga stopnja na skupnosti v Ljubljani sta njegov zahtevek zavrnili, ne da bi zaslišali njega ali z njegove strani predlagane priče. Sodišče združenega dela je sicer zaslišalo njega in priče, kljub temu pa njegov zahtevek zavrnilo. Višje delovno in socialno sodišče je odločilo, ne da bi ga sploh zaslišalo, niti mu ni bila dana možnost pritožbe na odločbo.
2. Po prvem odstavku 51. člena Zakona o Ustavnem sodišču (Uradni list RS, št. 15/94, v nadaljevanju: ZUstS) se lahko vloži ustavna pritožba šele, ko so izčrpana vsa pravna sredstva. Pritožnik ni izčrpal vseh izrednih pravnih sredstev. Na podlagi četrtega odstavka 68. člena Zakona o delovnih in socialnih sodiščih (Uradni list RS, št. 19/94, v nadaljevanju: ZDSS) bi lahko vložil revizijo zoper odločbo Višjega delovnega in socialnega sodišča, izdano dne 7.9.1995, vendar te možnosti ni izkoristil. Zato je bilo treba njegovo ustavno pritožbo zavreči.
3. Ustavne pritožbe tudi ni mogoče obravnavati izjemoma pred izčrpanjem izrednih pravnih sredstev. ZUstS v prvem odstavku 52. člena določa, da je rok za vložitev ustavne pritožbe 60 dni od dneva vročitve posamičnega akta, zoper katerega je mogoča ustavna pritožba. Iz sodnega spisa je razvidno, da je pritožnik izpodbijano pravnomočno odločbo osebno prejel dne 5. oktobra 1995, ustavna pritožba pa je bila vložena priporočeno na pošto dne 14. decembra 1995. Vložena je bila torej po izteku 60 dnevnega roka. Pravočasnost je ena od procesnih predpostavk za vložitev ustavne pritožbe. Ker v obravnavanem primeru ni podana, bi bilo pritožbo treba zavreči tudi iz tega razloga.
4. Senat Ustavnega sodišča je sprejel ta sklep na podlagi 1. in 2. alinee prvega odstavka 55. člena ZUstS v sestavi: predsednik senata dr. Tone Jerovšek ter sodnika dr. Lovro Šturm in mag. Matevž Krivic.
Predsednik senata:
dr. Tone Jerovšek